ไปหัวหินสองรอบก็มาร้านนี้ทุกที เพราะเคยลองแล้วรสชาติดีใช้ได้ และราคาก็รับได้ด้วย 
ร้านจะอยู่ในตลาดหัวหินค่ะ เดินมาเรื่อยๆ จะอยู่ในแถบที่มีร้านอาหารเยอะๆ ละทุกร้านก็จะเล่นใหญ่เหมือนกันด้วยการปิ้งกุ้งหอยปูปลา และมีกุ้งมังกรตัวยักษ์มาดึงดูดความสนใจ

ในร้านก็บรรยากาศแบบห้องแถวค่ะ โต๊ะยาวปูผ้าพลาสติก พนักงานก็เดินขวักไขว่ไปมา คอยให้บริการการบริการก็ถือว่าทำได้ดีค่ะ

เมนูที่มากี่ครั้งก็สั่งคือ หอยเชลอบเนย จริงๆชอบแบบเนยกระเทียมมากกว่า แต่เพื่อนอยากกินเลยสั่ง ร้านนี้จะออกมันๆ ครีมๆไปเลยค่ะ ไม่มีรสกระเทียม กินมากๆก็เลี่ยน ตัวหอยใหญ่ดี สดด้วย

หอยนางรมสด กับหอยแครงลวกก็สั่งตลอด หอยสดดี น้ำจิ้มก็อร่อยค่ะ

พวกแกงเผ็ด เช่นแกงส้ม หรือต้มยำรสชาติกลางๆ หมายถึงไม่จัดจ้าน คิดว่าน่าจะปรับรสให้ต่างชาติทานได้แหละ
ส่วนเมนูอื่นๆที่นี่ทำได้ไม่แย่ค่ะ อร่อยดี ^^

